Energia solara

L'explotaziun da l'energia solara daventa pli e pli actuala. Questa stad han l'Uniun svizra per l'energia solara, la Tour de Sol e la Fundaziun svizra per la Greina publitgà communablamain in manual voluminus davart las pussaivladads concretas d'applitgar l'energia solara. Quest manual cun il titel "Solar 91 - Per ina Svizra main dependenta da l'energia" preschenta pussaivladads ed exempels concrets, co privats, vischnancas e chantuns pon promover concretamain l'energia solara, cun projects, resp. cun artitgels correspundents en lur leschas d'energia e da construcziun. Quest manual è er cumparì en rumantsch e po vegnir retratg da la Fundaziun svizra per la Greina, 7158 Waltensburg/Vuorz.

[Pagina rumantscha]